b'\n_START_ARTICLE_\nAle\xc5\xa1 Maver\n_START_SECTION_\n\xc5\xbdivljenje in delo\n_START_PARAGRAPH_\nAle\xc5\xa1 Maver je maturiral na II. gimnaziji Maribor. \xc5\xa0tudiral je sloven\xc5\xa1\xc4\x8dino, latin\xc5\xa1\xc4\x8dino in teologijo. Diplomiral je na Filozofski fakulteti Univerze v Ljubljani (diplomski deli Oglej v slovenski zgodovinski povesti in Bog in bogovi pri Arnobiju: Adversus nationes med apologijo in invektivo) ter Teolo\xc5\xa1ki fakulteti Univerze v Ljubljani (diplomsko delo Podoba Ogleja in oglejskega patriarhata v slovenski zgodovinski povesti), doktoriral pa na Oddelku za zgodovino ljubljanske filozofske fakultete z disertacijo Politi\xc4\x8dna zgodovina v latinskem kr\xc5\xa1\xc4\x8danskem zgodovinopisju 4. in 5. stoletja. Je docent za zgodovino starega veka in lektor za latin\xc5\xa1\xc4\x8dino na Filozofski fakulteti Univerze v Mariboru ter profesor latin\xc5\xa1\xc4\x8dine in teologije pri katedri za zgodovino Cerkve in patrologijo na Teolo\xc5\xa1ki fakulteti. Dejaven je tudi kot prevajalec, pisec \xc4\x8dlankov in kolumnist \xc4\x8dasopisa Dnevnik ter politi\xc4\x8dni komentator portala Planet Siol.net. Njegov opus obsega preko dvesto samostojnih del, prevodov in znanstvenih \xc4\x8dlankov. Sodeluje tudi pri Zboru za republiko. Je odgovorni urednik revije Tretji dan in odgovorni urednik ter kolumnist spletnega magazina \xc4\x8casnik.'